CELEX: 62008CN0433
Language: bg
Date: 2008-10-01 00:00:00
Title: Дело C-433/08: Преюдициално запитване, отправено от Bundesfinanzhof (Германия) на 1 октомври 2008 г.  — Yaesu Europe BV/Bundeszentralamt für Steuern

6.12.2008   
            
            
               BG
            
            
               Официален вестник на Европейския съюз
            
            
               C 313/18
            
         Преюдициално запитване, отправено от Bundesfinanzhof (Германия) на 1 октомври 2008 г. — Yaesu Europe BV/Bundeszentralamt für Steuern
   (Дело C-433/08)
   (2008/C 313/26)
   Език на производството: немски
   Препращаща юрисдикция
   Bundesfinanzhof
   Страни в главното производство
   
      Жалбоподател: Yaesu Europe BV
   
      Ответник: Bundeszentralamt für Steuern
   Преюдициални въпроси
   
               1)
            
            
               Представлява ли понятието „подпис“, съдържащо се в образеца в приложение A към Осма директива 79/1072/ЕИО на Съвета от 6 декември 1979 г. за хармонизиране на законодателствата на държавите-членки относно данъците върху търговския оборот — режим на възстановяване на данък добавена стойност на данъчно задължени лица, които не са установени на територията на страната на сделката (1), и използвано за подаването на заявление за възстановяване на данък добавена стойност по смисъла на член 3, буква а) от същата директива, общностно понятие, което трябва да се тълкува еднообразно?
            
         
               2)
            
            
               При утвърдителен отговор на първия въпрос, трябва ли понятието „подпис“ да се разбира в смисъл, че заявлението за възстановяване трябва задължително да бъде подписано лично от данъчно задълженото лице или, ако става въпрос за юридическо лице — от законния представител, или е достатъчен подписът на пълномощник (например данъчен представител или служител на данъчно задълженото лице)?
            
         
      (1)  ОВ L 331, стp. 11; Специално издание на български език, 2007 г., глава 9, том 1, стр. 34.